ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๕/๒๕๔๙เรื่องการเลิกประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า[๑] โดยที่เป็นการสมควรกำหนดหลักเกณฑ์วิธีการและเงื่อนไขให้ผู้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าปฏิบัติให้แล้วเสร็จก่อนที่เลขาธิการจะอนุญาตให้เลิกประกอบธุรกิจดังกล่าวอาศัยอำนาจตามความในมาตรา๖๙ วรรคสอง แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ ให้ยกเลิกประกาศคณะกรรมการกำกับการซื้อขายสินค้าเกษตรล่วงหน้าที่ กน ๓/๒๕๔๗ เรื่อง การเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒๐ กรกฎาคม พ.ศ. ๒๕๔๗ข้อ ๒ ในประกาศนี้ข้อตกลง หมายความว่าข้อตกลงซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒โอนข้อตกลง หมายความว่าโอนสิทธิและภาระผูกพันที่เกิดจากข้อตกลงที่ยังไม่ได้ล้างฐานะการถือครอง เงินสดหลักทรัพย์ หลักประกันและทรัพย์สิน รวมถึงเอกสารและหลักฐานต่าง ๆ ที่เกี่ยวข้องกับข้อตกลงนั้นให้นายหน้าซื้อขายล่วงหน้ารายอื่นรับไปดำเนินการต่อไปล้างฐานะการถือครอง หมายความว่าทำให้สิทธิและภาระผูกพันตามข้อตกลงที่มีอยู่เดิมหมดไปด้วยการซื้อล่วงหน้าหรือขายล่วงหน้าขึ้นใหม่ที่มีผลในทางตรงกันข้าม (offset)กฎระเบียบที่เกี่ยวข้อง หมายความว่า ระเบียบข้อบังคับ ประกาศ คำสั่ง ข้อกำหนด มติและหนังสือเวียนที่ออกโดยคณะกรรมการกำกับการซื้อขายสินค้าเกษตรล่วงหน้าหรือสำนักงานคณะกรรมการกำกับการซื้อขายสินค้าเกษตรล่วงหน้าตลาด หมายความว่าตลาดสินค้าเกษตรล่วงหน้าแห่งประเทศไทยสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าข้อ ๓ ให้นายหน้าซื้อขายล่วงหน้าที่ประสงค์จะเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ยื่นคำขออนุญาตเลิกประกอบธุรกิจการซื้อขายล่วงหน้าประเภทดังกล่าว พร้อมเอกสารและหลักฐานประกอบคำขออนุญาตต่อเลขาธิการ ณ สำนักงานตามแบบคำขออนุญาตที่สำนักงานกำหนด ทั้งนี้ ให้สำเนาคำขอแจ้งตลาดทราบด้วยข้อ ๔ เมื่อนายหน้าซื้อขายล่วงหน้าได้ยื่นคำขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามข้อ ๓ แล้ว ให้ดำเนินการ ดังนี้(๑)ยุติการซื้อขายหรือรับคำสั่งซื้อหรือคำสั่งขายล่วงหน้าจากลูกค้านับตั้งแต่วันถัดจากวันที่ยื่นคำขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า เว้นแต่จะเป็นการซื้อขายเพื่อล้างฐานะการถือครอง(๒)แจ้งเป็นหนังสือโดยทางไปรษณีย์ลงทะเบียนตอบรับหรือวิธีอื่นใดที่มีหลักฐานการตอบรับตามที่สำนักงานเห็นชอบให้ลูกค้าทุกรายของผู้ยื่นคำขออนุญาตทราบทั้งนี้ภายในห้าวันทำการนับตั้งแต่วันถัดจากวันที่ยื่นคำขออนุญาตเลิกประกอบธุรกิจการซื้อขายล่วงหน้า(๓)[๒]ปิดประกาศเป็นหนังสือแจ้งการขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าไว้ในที่เปิดเผยณสถานที่ทำการทุกแห่งของนายหน้าซื้อขายล่วงหน้านั้นภายในห้าวันทำการนับแต่วันถัดจากวันที่ยื่นคำขออนุญาตเลิกประกอบธุรกิจการซื้อขายล่วงหน้าจนถึงวันที่เลขาธิการอนุญาตให้เลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(๔)ประกาศในหนังสือพิมพ์รายวันแห่งท้องถิ่นอย่างน้อยหนึ่งฉบับภายในห้าวันทำการนับตั้งแต่วันถัดจากวันที่ยื่นคำขออนุญาต(๕)สอบถามความประสงค์ของลูกค้าทุกรายว่าต้องการล้างฐานะการถือครองหรือต้องการโอนข้อตกลงไปยังนายหน้าซื้อขายล่วงหน้ารายใดโดยให้นายหน้าซื้อขายล่วงหน้าที่ยื่นคำขออนุญาตเลิกประกอบธุรกิจดังกล่าวดำเนินการให้เป็นไปตามความประสงค์ของลูกค้าและเป็นผู้รับผิดชอบค่าใช้จ่ายในการโอนข้อตกลง(๖)จัดให้มีการส่งมอบหรือรับมอบจนแล้วเสร็จ ในกรณีที่ข้อตกลงของลูกค้ารายใดมีภาระการส่งมอบหรือรับมอบ(๗)[๓]ปิดบัญชีซื้อขายของลูกค้าแต่ละราย พร้อมทั้งคืนเงินสด หลักทรัพย์หลักประกันหรือทรัพย์สินที่ยังเหลืออยู่ให้แก่ลูกค้าแต่ละราย (ถ้ามี)ภายในหกสิบวันนับแต่วันถัดจากวันที่ยื่นคำขออนุญาตเลิกประกอบธุรกิจดังกล่าว(๘)รายงานผลการดำเนินการเพื่อเลิกการประกอบธุรกิจดังกล่าวให้สำนักงานและตลาดทราบตามกำหนดระยะเวลาและแบบที่สำนักงานกำหนดข้อ ๕ ภายหลังจากที่ได้ยื่นคำขอเลิกประกอบธุรกิจตามข้อ๔ แล้ว ให้นายหน้าซื้อขายล่วงหน้าได้รับยกเว้นการปฏิบัติตามกฎระเบียบที่เกี่ยวข้องในเรื่องดังต่อไปนี้(๑)คุณสมบัติของนายหน้าซื้อขายล่วงหน้าที่ต้องมีตลอดระยะเวลาของการเป็นนายหน้าซื้อขายล่วงหน้า(ก)สัดส่วนการถือหุ้นโดยผู้ถือหุ้นสัญชาติไทยเกินกว่าร้อยละยี่สิบห้าของทุนที่ออกและชำระแล้ว(ข)ผู้บริหารที่ทำหน้าที่ในการบริหารจัดการและควบคุมดูแลการปฏิบัติงานประจำวัน(ค)พนักงานที่สำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการกำกับการซื้อขายสินค้าเกษตรล่วงหน้าให้การรับรองอย่างน้อยห้าคน(๒)ระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า โดยนายหน้าซื้อขายล่วงหน้าต้องแสดงให้เห็นว่าไม่มีความขัดแย้งทางผลประโยชน์แต่ทั้งนี้ไม่รวมถึงการจัดเก็บเอกสารและหลักฐานต่าง ๆที่เกี่ยวกับการประกอบธุรกิจของนายหน้าซื้อขายล่วงหน้าหรือเกี่ยวกับการซื้อขายล่วงหน้าและการดำเนินการเกี่ยวกับข้อร้องเรียนของลูกค้า(๓)การจัดให้มีบุคลากรที่ทำหน้าที่กำกับดูแลการปฏิบัติงาน (Compliance Officer) และบุคลากรที่ทำหน้าที่ควบคุมภายใน (Internal Audit) ทั้งนี้เฉพาะในกรณีที่นายหน้าซื้อขายล่วงหน้าแสดงให้เห็นว่าไม่มีความขัดแย้งทางผลประโยชน์(๔)การแจ้งการเริ่มและการหยุดปฏิบัติหน้าที่ของพนักงานหรือบุคลากรของนายหน้าซื้อขายล่วงหน้า(๕)การแจ้งการเข้ารับการอบรมในหลักสูตรที่สำนักงานยอมรับของพนักงานหรือบุคลากรของนายหน้าซื้อขายล่วงหน้าเฉพาะกรณีที่พนักงานหรือบุคลากรนั้นใช้คุณสมบัติผ่านการทดสอบหลักสูตรจากสำนักงานในการขึ้นทะเบียนเป็นเจ้าหน้าที่การตลาดหรือเจ้าหน้าที่ติดต่อลูกค้าหรือบุคลากรอื่นใดที่สำนักงานกำหนด(๖)การแจ้งข้อมูลของบุคคลที่เข้าเกณฑ์เป็นผู้ถือหุ้นรายใหญ่ของนายหน้าซื้อขายล่วงหน้า(๗)การชำระค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ารายปี (กรณีที่ค่าธรรมเนียมถึงกำหนดชำระแล้ว)(๘)การดำรงทุนจดทะเบียนและทุนที่ออกและชำระแล้ว การดำรงฐานะทางการเงินและการจัดทำและจัดส่งรายงานฐานะทางการเงินของนายหน้าซื้อขายล่วงหน้า ทั้งนี้เฉพาะในกรณีที่นายหน้าซื้อขายล่วงหน้าสามารถแสดงได้ว่ามีฐานะทางการเงินเพียงพอที่จะรองรับความเสียหายที่อาจจะเกิดขึ้นจากธุรกรรมการซื้อขายล่วงหน้าของลูกค้าหรือตนเอง(๙)การจัดทำและการจัดส่งงบการเงินข้อ ๖[๔] เลขาธิการจะอนุญาตให้เลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ต่อเมื่อนายหน้าซื้อขายล่วงหน้า(๑)ไม่มีหนี้สินหรือภาระผูกพันใด ๆ ต่อลูกค้าหรือได้ดำเนินการในเรื่องดังกล่าวอย่างเพียงพอและเหมาะสมแล้วและ(๒)พ้นจากการเป็นสมาชิกภาพของตลาดแล้วในการพิจารณาอนุญาตให้เลิกประกอบธุรกิจตามวรรคหนึ่งเลขาธิการอาจกำหนดเงื่อนไขในการเลิกประกอบธุรกิจก็ได้ข้อ๖/๑[๕]เมื่อตลาดหยุดการดำเนินการซื้อขายล่วงหน้าเป็นการทั่วไปแล้วเลขาธิการจะอนุญาตให้เลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าต่อเมื่อนายหน้าซื้อขายล่วงหน้าไม่มีหนี้สินหรือภาระผูกพันใด ๆต่อลูกค้าหรือได้ดำเนินการในเรื่องดังกล่าวอย่างเพียงพอและเหมาะสมแล้วในการพิจารณาอนุญาตให้เลิกประกอบธุรกิจตามวรรคหนึ่งเลขาธิการอาจกำหนดเงื่อนไขในการเลิกประกอบธุรกิจก็ได้ข้อ ๗ นอกจากที่ระบุไว้เป็นการเฉพาะแล้วให้สำนักงานมีอำนาจกำหนดหลักเกณฑ์ในรายละเอียดเกี่ยวกับเรื่องที่กำหนดในประกาศนี้เพื่อให้เกิดความชัดเจนในทางปฏิบัติและเพื่อความสะดวกในการตรวจสอบการปฏิบัตินั้นได้ข้อ ๘ การยกเลิกประกาศคณะกรรมการกำกับการซื้อขายสินค้าเกษตรล่วงหน้าที่ กน ๓/๒๕๔๗ เรื่อง การเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒๐ กรกฎาคม พ.ศ. ๒๕๔๗ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วตามประกาศที่ถูกยกเลิกดังกล่าวทั้งนี้ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศ ณ วันที่ ๖ตุลาคม พ.ศ. ๒๕๔๙การุณ กิตติสถาพรปลัดกระทรวงพาณิชย์ผู้ใช้อำนาจรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๕๘ เรื่อง การเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒)[๖]ข้อ ๔ ประกาศนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๕๙ เรื่อง การเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓) [๗]ข้อ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปวริญา/ผู้จัดทำ๒๖ มิถุนายน ๒๕๕๘ปุณิกา/เพิ่มเติม๒๓ กุมภาพันธ์ ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๑๐๑/๒ มิถุนายน ๒๕๕๒[๒] ข้อ ๔ (๓)แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๕๘ เรื่อง การเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒)[๓] ข้อ ๔ (๗)แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้าที่ กน ๑/๒๕๕๘ เรื่อง การเลิกประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า(ฉบับที่ ๒)[๔] ข้อ ๖แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๒/๒๕๕๙ เรื่อง การเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓)[๕] ข้อ ๖/๑ เพิ่มโดยประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๕๙ เรื่อง การเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓)[๖] ราชกิจจานุเบกษาเล่ม ๑๓๒/ตอนพิเศษ ๑๓๙ ง/หน้า ๒/๑๙ มิถุนายน ๒๕๕๘[๗] ราชกิจจานุเบกษาเล่ม ๑๓๓/ตอนพิเศษ ๒๙ ง/หน้า ๕/๑ กุมภาพันธ์ ๒๕๕๙